ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने भारतीय सेना के जवानों के साहस और पराक्रम को सलाम किया
प्रधानमंत्री श्री नरेन्द्र मोदी ने सेना दिवस के अवसर पर भारतीय सेना के जवानों के साहस और पराक्रम को सलाम किया है।
‘भारत की सेना मां भारती की आन-बान और शान है। सेना दिवस के अवसर पर मैं देश के सभी सैनिकों के अदम्य साहस, शौर्य और पराक्रम को सलाम करता हूं।
प्रधानमंत्री ने कहा, हमारी सेना अपने पराक्रम और दक्षता के लिए जानी जाती है। उसकी मानवीय भावना के लिए भी उसका सम्मान किया जाता है। जब भी कभी लोगों को मदद की आवश्यकता पड़ी, हमारी सेना उनके साथ खड़ी हुई और हर संभव सहायता की! अपनी सेना पर हमें गर्व है।’
संसदीय कार्य मंत्रालय
राष्ट्रपति ने 18 नवम्बर से संसद के दोनों सदनों का अधिवेशन बुलाया
(राष्ट्रपति श्री रामनाथ कोविंद ने सोमवार, 18 नवम्बर, 2019 से संसद के दोनों सदनों का अधिवेशन बुलाया है।
दोनों सदनों ने अपनी बैठकों की तिथियों की घोषणा की है। यह अधिवेशन शुक्रवार 13 दिसम्बर, 2019 को सम्पन्न होगा।
प्रधानमंत्री कार्यालय
प्रधानमंत्री ने ब्रिटेन के प्रधानमंत्री श्री बोरिस जॉनसन से बात की
(प्रधानमंत्री श्री नरेन्द्र मोदी ने आज ब्रिटेन के प्रधानमंत्री माननीय श्री बोरिस जॉनसन से टेलीफ़ोन पर बातचीत की।
दोनों नेताओं ने कोविड-19 महामारी के चलते उपजी चुनौतियों के बारे में विचारों का आदान प्रदान किया और कोविड टीके के विकास तथा उत्पादन के संबंध में भारत और ब्रिटेन के बीच जारी भरोसेमंद साझेदारी की समीक्षा की।
दोनों देशों के नेताओं ने कोविड के उपरांत और ब्रेक्जिट के बाद के युग में भारत-ब्रिटेन के बीच द्विपक्षीय साझेदारी को एक नए आयाम पर पहुँचने की प्रतिबद्धता दोहराई। साथ ही व्यापार और निवेश, वैज्ञानिक शोध, पेशेवरों तथा छात्रों के एक-दूसरे देशों में आवागमन और रक्षा तथा सुरक्षा के क्षेत्रों में उल्लेखनीय क्षमता को देखते हुए साझेदारी बढ़ाने पर सहमति व्यक्त की।
उन्होंने जलवायु परिवर्तन के विरुद्ध लड़ाई में भारत और ब्रिटेन के एक साथ आने पर बल देते हुए अंतर्राष्ट्रीय सौर गठबंधन तथाआपदा रोधी बुनियादी ढांचे की साझेदारी में मजबूत होते आपसी सहयोग की सराहना की।
दोनों नेताओं ने भारत-ब्रिटेन के बीच महत्वाकांक्षी दीर्घावधि साझेदारी को जल्द से जल्द अंतिम रूप देने के लिए अपने-अपने देशों के अधिकारियों द्वारा किए जा रहे कार्यों को जारी रखने पर भी सहमति व्यक्त की।
प्रधानमंत्री कार्यालय
प्रधानमंत्री श्री नरेन्द्र मोदी और कतर के अमीर शेख तमीम बिन हमद अल-थानी के बीच टेलीफोन पर बातचीत
प्रधानमंत्री श्री नरेन्द्र मोदी ने आज कतर के अमीर शेख तमीम बिन हमद अल-थानी के साथ टेलीफोन पर बातचीत की और कतर की स्नेहशील जनता को ईद-उल-फित्र की मुबारकबाद दी।
प्रधानमंत्री ने कोविड-19 महामारी के दौरान कतर में भारतीय नागरिकों के कल्याण को सुनिश्चित करने के लिए अमीर द्वारा ली गई व्यक्तिगत दिलचस्पी के लिए तहे दिल से उनकी सराहना की। बदले में अमीर ने कतर में भारतीय समुदाय के योगदान, विशेष रूप से भारतीय स्वास्थ्य कार्यकर्ताओं द्वारा निभाई जा रही भूमिका की सराहना की। प्रधानमंत्री ने वर्तमान स्थिति के दौरान भारत से कतर को आवश्यक वस्तुओं की आपूर्ति में किसी भी प्रकार की बाधा से बचने के लिए भारतीय अधिकारियों द्वारा ध्यान दिए जाने पर प्रकाश डाला।
प्रधानमंत्री ने अमीर के आगामी 40वें जन्मदिन पर अपनी हार्दिक शुभकामनाएं दी, और उनके निरंतर अच्छे स्वास्थ्य और सफलता की कामना की।
वित्त मंत्रालय
सॉवरेन स्वर्ण बांड योजना 2023-24 - निर्गम मूल्य
भारत सरकार की अधिसूचना संख्या फ़.संख्या.4-B/2023 दिनांक 14 जून, 2023 के संदर्भ में, सॉवरेन स्वर्ण बॉन्ड्स 2023-24 , 11-15 सितंबर, 2023 की अवधि के लिए खोली जाएगी। सॉवरेन स्वर्ण बॉन्ड्स 2023-24  की निपटान तिथि 20 सितंबर, 2023 होगी। इस अभिदान अवधि के दौरान बॉन्ड का निर्गम मूल्य रु. 5,923  प्रति ग्राम होगा, जैसा कि भारतीय रिजर्व बैंक की प्रेस विज्ञप्ति दिनांक 08 सितंबर, 2023 में भी प्रकाशित किया गया है।
भारत सरकार ने भारतीय रिजर्व बैंक के परामर्श से उन निवेशकों, जो ऑनलाइन आवेदन करते हैं तथा डिजिटल तरीके से भुगतान करते हैं, को निर्गम मूल्य में रु.50  की छूट देने का फैसला किया है। ऐसे निवेशकों के लिए स्वर्ण बांड का निर्गम मूल्य रु 5,873  प्रति ग्राम स्वर्ण होगा।
राष्ट्रपति सचिवालय
आईएएस के 2017 बैच के अधिकारियों ने राष्ट्रपति से मुलाकात की
भारतीय प्रशासनिक सेवा  के 2017 बैच के 169 अधिकारियों ने आज  राष्ट्रपति भवन में राष्ट्रपति श्री राम नाथ कोविंद से मुलाकात की। ये सभी अधिकारी वर्तमान में भारत सरकार के विभिन्न मंत्रालयों और विभागों में सहायक सचिव के तौर पर सम्बद्ध हैं।
अधिकारियों को संबोधित करते हुए राष्ट्रपति ने कहा कि अपने कर्तव्यों का निर्वहन करते हुए उन्हें सर्वोत्तम नतीजे प्रदान करने वाले दृष्टिकोण तलाशने होंगे। उन्हें आवश्यक रूप से टीम भावना पर जोर देना होगा और सभी को साथ लेकर चलना होगा तथा प्रत्येक व्यक्ति के योगदान की पहचान करनी होगी। श्री कोविंद ने कहा कि उन्हें नेतृत्व की भूमिका में आना होगा और रोल मॉडल बनना होगा। उन्होंने कहा कि अधिकारियों को सामाजिक-आर्थिक कार्यक्रमों में, विशेषकर मानसिकता और दृष्टिकोणों से संबंधित मामलों में लोगों की व्यापक भागीदारी को प्रोत्साहित करना होगा। राष्ट्रपति ने कहा कि प्रशासन अब “हम” और “वे” नहीं रह गया है बल्कि केवल “हम” और “हम सभी मिलकर” बन चुका है। उन्होंने कहा कि सरकार और जनता के बीच के फासले को हर हाल में मिटना होगा। उन्होंने कहा कि अधिकारियों का दृष्टिकोण लोगों के प्रति संवेदनशील और लोगों पर केंद्रित होना चाहिए। उन्होंने कहा कि हम अपनी जनता के लिए “जीवन की सुगमता ” को व्यापक बनाने के लिए कर्तव्यबद्ध है।
राष्ट्रपति ने कहा कि भारतीय प्रशासनिक सेवा के अधिकारी कार्यान्वयन के क्रम में सबसे अग्रणी है और यदि भारत को पांच ट्रिलियन अर्थव्यवस्था वाला देश बनना है, किसानों की आमदनी दुगनी करनी है, सामाजिक न्याय प्राप्त करना है और हमारी प्रगति में महिलाओं को समान हितधारक बनाना है, तो उनकी भूमिका बहुत महत्वपूर्ण हो जाती है। उन्होंने कहा कि अधिकारियों ने हमें जीवन में इतना आगे ले जाने के लिए गंभीरतापूर्वक कड़ा परिश्रम किया है। भारत की जनता को सेवाएं प्रदान करने के लिए उन्हें उसी उत्साह और समर्पण के साथ कार्य करना जारी रखना होगा।
राष्ट्रपति का भाषण देखने के लिए यहां क्लिक करें।
प्रधानमंत्री कार्यालय
प्रधानमंत्री श्री नरेन्द्र मोदी और अमेरिका के राष्ट्रपति श्री जोसेफ आर बाइडेन के बीच वर्चुअल बैठक
प्रधानमंत्री नरेन्द्र मोदी और अमेरिका के राष्ट्रपति जोसेफ आर. बाइडेन के बीच आज वर्चुअल बैठक हुई। भारत-अमेरिका 2+2 मंत्रिस्तरीय वार्ता के लिए वाशिंगटन डीसी गए रक्षा मंत्री श्री राजनाथ सिंह और विदेश मंत्री डॉ. एस जयशंकर, इस वार्तालाप के दौरान व्हाइट हाउस में अपने अमेरिकी समकक्षों, रक्षा मंत्री लॉयड ऑस्टिन और विदेश मंत्री एंटनी ब्लिंकन के साथ मौजूद थे।
दोनों नेताओं ने कई क्षेत्रीय और वैश्विक मुद्दों जैसे कोविड-19 महामारी, वैश्विक आर्थिक सुधार, जलवायु कार्रवाई, दक्षिण एशिया और भारत-प्रशांत क्षेत्र में हालिया घटनाक्रम और यूक्रेन की स्थिति पर विचारों का व्यापक आदान-प्रदान किया।
उन्होंने हाल के वर्षों में द्विपक्षीय संबंधों में हुई महत्वपूर्ण प्रगति की भी समीक्षा की।
दोनों नेताओं ने इस मुद्दे पर भी सहमति जताई कि भारत-अमेरिका व्यापक वैश्विक रणनीतिक साझेदारी को और मजबूत करने से दोनों देशों को अत्याधिक लाभ होगा और इससे वैश्विक शांति, समृद्धि और स्थिरता में भी योगदान मिलेगा।
पत्तन, पोत परिवहन और जलमार्ग मंत्रालय
वी.ओ. चिदंबरनार बंदरगाह ने सबसे ज्यादा पार्सल आकार के जहाज का प्रबंधन कर नया रिकॉर्ड बनाया
वी. ओ. चिदंबरनार बंदरगाह ने 29 अगस्त, 2021 को दुनिया के सबसे बड़े मालवाहक जहाज का प्रबंधन कर का नया रिकॉर्ड बनाया। सिंगापुर के जहाज 'एम वी इंसे अंकारा', जिसमें 93,719 टन चूना पत्थर के साथ जो मीना सकर बंदरगाह, संयुक्त अरब अमीरात से आया था, जिसे मैसर्स चेट्टीनाड सीमेंट्स के लिए भेजा गया था उसे सफलता पूर्वक खाली कराया गया। इससे पहले 14 मई, 2021 को बंदरगाह पर जहाज 'एमवी बैस्टियन' द्वारा 92,935 टन कोयले को खाली करने का रिकॉर्ड बनाया था।
जहाज को 26 अगस्त, 2021 को बर्थ नं. IX पर पार्क किया गया। इसके बाद प्रति दिन 50,000 टन से अधिक का माल बाहर निकालने में सक्षम 3 हार्बर मोबाइल क्रेन का उपयोग करके इसको खाली करने का काम शुरू किया गया। 29 अगस्त को जहाज पूरी तरह से खाली कर दिया गया। जहाज का एंजेट मैसर्स मैकसंस शिपिंग एजेंसियां प्राइवेट लिमिटेड, तूतीकोरिन और जहाज के लिए स्टीवडोरिंग एजेंट मैसर्स चेट्टीनाड लॉजिस्टिक्स, तूतीकोरिन थे। इस वित्त वर्ष 2021-22 के दौरान वीओसी पोर्ट के माध्यम से कार्गो हैंडलिंग में तेजी से बढ़ोतरी का रुझान देखने को मिला है। बंदरगाह ने जुलाई, 2021 तक 11.33 मिलियन टन कार्गो का संचालन किया है, जबकि पिछले वर्ष की इसी अवधि के दौरान 10.58 मिलियन टन कार्गो का संचालन किया गया था। इस तरह कार्गो में 7.14 प्रतिशत की वृद्धि दर्ज की गई है। वीओसी पोर्ट के माध्यम से कंटेनर हैंडलिंग में भी उल्लेखनीय सुधार हुआ है। बंदरगाह ने इस वित्त वर्ष के जुलाई 2021 तक के दौरान 2.69 लाख टीईयू का प्रबंधन किया है जो पिछले वित्त वर्ष की इसी अवधि की तुलना में 21.07% की वृद्धि दर्ज करता है।
नवीन एवं नवीकरणीय ऊर्जा मंत्रालय
भारतीय सौर ऊर्जा निगम  ने मिस्र में कॉप-27 में भाग लिया
- भारतीय सौर ऊर्जा निगम की प्रबंध निदेशक ने नागरिक केंद्रित ऊर्जा पारेषण पर अंतर्राष्ट्रीय सम्मेलन को संबोधित किया: मिशन लाइफ के साथ नागरिकों को सशक्त बनाने की प्राथमिकता
- उपलब्धियों पर प्रकाश डाला गया, प्रगतिशील निविदाओं और सेकी की भविष्य की योजनाओं पर चर्चा की गई
- सम्मेलन में वरिष्ठ सरकारी अधिकारी, देश भर के विशेष प्रतिनिधि और अंतर्राष्ट्रीय डेवलपर्स शामिल हुए
भारतीय सौर ऊर्जा निगम  की प्रबंध निदेशक सुश्री सुमन शर्मा  की अध्यक्षता में एक प्रतिनिधिमंडल ने कॉप-27 में भाग लेने के लिए मिस्र के शर्म अल शेख का दौरा किया।
सेकी की प्रबंध निदेशक सुश्री सुमन शर्मा ने अंतर्राष्ट्रीय सम्मेलन के दौरान नागरिक केंद्रित ऊर्जा पारेषण पर व्याख्यान दिया: मिस्र के शर्म अल शेख में कॉप-27 सम्मेलन में आयोजित मिशन लाइफ  के साथ नागरिकों को सशक्त बनाने की प्राथमिकता।
प्रबंध निदेशक ने उपलब्धियों पर प्रकाश डाला, सेकी की प्रगतिशील निविदाओं तथा भविष्य की योजनाओं पर चर्चा हुई।
उन्होंने जलवायु परिवर्तन का सामना करने की दिशा में निरंतर सहयोग और सहायता पूर्ण दृष्टिकोण के लिए माननीय प्रधानमंत्री श्री नरेन्द्र मोदी जी को हार्दिक धन्यवाद प्रकट किया।
भारत सरकार द्वारा स्थापित किये गए भारतीय मंडप में आयोजित सम्मेलन में कई वरिष्ठ सरकारी अधिकारियों, देश भर के विशेष प्रतिनिधियों और अंतर्राष्ट्रीय डेवलपर्स ने भाग लिया।
संघ लोक सेवा आयोग
केन्द्रीय औद्योगिक सुरक्षा बल सहायक कमांडेंट  सीमित विभागीयप्रतियोगी परीक्षा, 2021 के परिणाम
संघ लोक सेवा आयोग द्वारा दिनांक 14.03.2021 को आयोजित केन्द्रीय औद्योगिक सुरक्षा बल सहायक कमांडेंट  सीमित विभागीय प्रतियोगी परीक्षा, 2021 के लिखित भाग के परिणाम के आधार पर निम्नलिखित अनुक्रमांक वाले उम्मीदवारों ने शारीरिक मानदंड/ शारीरिक क्षमता परीक्षण और चिकित्सा मानदंड परीक्षणों के लिए अनंतिम रूप से अर्हता प्राप्त कर ली है।
केन्द्रीय औद्योगिक सुरक्षा बल  अपने द्वारा आयोजित किए जाने वाले शारीरिक मानदंड/शारीरिक क्षमता परीक्षणों और चिकित्सा मानदंड परीक्षणों की तारीख, समय और परीक्षण-स्थल के बारे में उम्मीदवारों को सूचित करेगा। यदि कोई उम्मीदवार जिसका अनुक्रमांक उक्त सूची में शामिल है और उसे इस संबंध में कोई सूचना प्राप्त नहीं होती है तो वह केन्द्रीय औद्योगिक सुरक्षा बल प्राधिकारियों से तत्काल संपर्क करे।
इस परीक्षा के संबंध में अंक तथा अन्य विवरण, अंतिम परिणाम के प्रकाशन के 30 दिनों के भीतर अर्थात् साक्षात्कार के आयोजन के बाद आयोग की वेबसाइट पर उपलब्ध होंगे और ये अंक 30 दिनों की अवधि के लिए वेबसाइट पर उपलब्ध रहेंगे।
उम्मीदवारों को यह भी परामर्श दिया जाता है कि यदि उनके पते में कोई परिवर्तन हुआ है तो वे इसकी सूचना केन्द्रीय औद्योगिक सुरक्षा बल प्राधिकारियों को मुख्यालय:- महानिदेशक, सीआईएसएफ, ब्लाक सं. 13, सीजीओ काम्प्लेक्स, लोदी रोड, नई दिल्ली- 110003 को दें।
परिणाम के लिए यहाँ क्लिक करें:
<><><><><>
SNC
(Visitor Counter : 166
वाणिज्य एवं उद्योग मंत्रालय
आने वाले 5 साल में हासिल किया जा सकता है 5 लाख करोड़ डॉलर की अर्थव्यवस्था का लक्ष्यः श्री पीयूष गोयल
वाणिज्य और उद्योग मंत्री ने एआईएमए के 64वें स्थापना दिवस में दिया संबोधन
केंद्रीय वाणिज्य एवं उद्योग और रेलवे मंत्री श्री पीयूष गोयल ने कहा कि भारत प्रबंधन प्रतिभाओं के लिहाज से खासा संपन्न देश है। करोड़ों लोगों ने देश सेवा, निगमों की सेवा, उद्यम सेवा और सरकार की सेवा के लिए अपना जीवन समर्पित कर दिया है। उन्होंने कहा कि 5 लाख करोड़  डॉलर की अर्थव्यवस्था खड़ी करना एक ऐसा लक्ष्य है, जिसके लिए देश की 1 अरब 30 करोड़ की आबादी जुट जाए तो आने वाले पांच साल में इसे हासिल किया जा सकता है।
श्री गोयल आज नई दिल्ली में अखिल भारतीय प्रबंधन एसोसिएशन  के 64वें स्थापना दिवस और 14वें राष्ट्रीय प्रबंधन दिवस के अवसर पर हुए एक कार्यक्रम में बोल रहे थे। श्री गोयल ने प्रधानमंत्री के अगले पांच साल में 5 लाख करोड़ डॉलर की अर्थव्यवस्था तैयार करने के लिए दूरदर्शी लक्ष्य और मिशन को पूरा करने के लिए सभी से एकजुट होने और सहयोग के साथ आगे बढ़ने का आह्वान किया, जिससे भारत को वास्तव में एक सुपरपावर बनाया जा सके।
श्री गोयल ने कहा कि एमएसएमई एक ऐसा क्षेत्र है जो सही पहचान पाने का हकदार है, क्योंकि इनमें से कई वास्तव में शानदार कार्य कर रहे हैं। एमएसएमई में सबसे ज्यादा नौकरियां पैदा होती हैं, सबसे बड़े निर्यातक और वे भारतीय अर्थव्यवस्था में सबसे ज्यादा योगदान कर रहे हैं और एक राष्ट्र के रूप में भारत उनके बिना आगे नहीं बढ़ सकता है।
केंद्रीय मंत्री श्री पीयूष गोयल ने कहा, “हम सभी को आगे बढ़कर राष्ट्र निर्माता बनना चाहिए और देश के दूरदराज के इलाकों में अपने सुशासन और बेहतर प्रबंधन को ले जाना चाहिए।”
श्री पीयूष गोयल ने एमएसएमई, सार्वजनिक सेवाओं में नवाचार के क्षेत्र में योगदान और प्रबंधकीय पदों पर विशेष उपलब्धियों के लिए सम्मान हासिल करने वालों को बधाई दी। श्री गोयल ने उद्यमों की सफलता में नवाचार के महत्व पर भी जोर दिया।
वित्त मंत्रालय
सरकारी स्टॉक की बिक्री  के लिए नीलामी
भारत सरकार के फ्लोटिंग रेट बांड, 2031 की बिक्री के लिए नीलामी भी इसमें शामिल
 मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘6.17 प्रतिशत ब्याज वाले सरकारी स्टॉक 2021’  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘7.27 प्रतिशत ब्याज वाले सरकारी स्टॉक 2026’  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए भारत सरकार के फ्लोटिंग रेट बांड, 2031’  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए 7.62 प्रतिशत ब्याज वाले सरकारी स्टॉक 2039’ और  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए 7.63 प्रतिशत ब्याज वाले सरकारी स्टॉक 2059’ की बिक्री  करने की घोषणा की है। 17000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष प्रत्येक का 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय, फोर्ट, मुंबई द्वारा ये नीलामियां 20 सितम्बर, 2019  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 20 सितम्बर, 2019 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 11.30 बजे से लेकर दोपहर 12.00 बजे तक और प्रतिस्पर्धी बोलियां प्रात: 11.30 बजे से लेकर दोपहर 12.30 बजे तक पेश की जानी चाहिए।
इन नीलामियों के नतीजों की घोषणा 20 सितम्बर, 2019  को ही कर दी जायेगी और सफल बोली लगाने वालों द्वारा भुगतान 23 सितम्बर, 2019  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। ये दिशा-निर्देश ‘केंद्र सरकार की प्रतिभूतियों में कब लेन-देन जारी किए गए’ पर जारी किए गए हैं। इसके लिए दिनांक 24 जुलाई, 2018 को जारी परिपत्र संख्या आरबीआई/2018-19/25 देखें, जिसमें समय-समय पर संशोधन होते रहे हैं।
रक्षा मंत्रालय
गणतंत्र दिवस 2021 पर सेना को वीरता और विशिष्ट सेवा पुरस्कार
गणतंत्र दिवस 2021 के अवसर पर वीरता और विशिष्ट सेवा के लिए सम्मानित किए गए सेना के जवानों की सूची संलग्न है। आपसे अनुरोध है कि पुरस्कारों के नाम और पुरस्कार को उपयुक्त तरीके से प्रकाशित करें। निम्नलिखित दस्तावेज संलग्न हैं: -
ए) 26 जनवरी 2021 के अवसर पर सेना के जवानों को वीरता और विशिष्ट सेवा पुरस्कारों के बारे में सक्षिप्त जानकारी।
 सभी वीरता और विशिष्ट सेवा पुरस्कार प्राप्त करने वालों की सूची।
 चक्र श्रृंखला के पुरस्कार विजेताओं की तस्वीर के साथ जीवन परिचय।
स्वास्थ्य एवं परिवार कल्याण मंत्रालय
राज्य स्वास्थ्य योजनाओं के साथ आयुष्मान भारत योजना का विलय
केंद्रीय स्वास्थ्य एवं परिवार कल्याण राज्य मंत्री श्री अश्विनी कुमार चौबे ने आज राज्य सभा मे कहा कि आयुष्मान भारत - प्रधानमंत्री जन आरोग्य योजना  एक केंद्र प्रायोजित योजना है। इस समय यह देश के 32 राज्यों और संघ राज्य क्षेत्रों में कार्यान्वित की जा रही है। स्कीम के डिजाइन के अनुसार, एबी-पीएमजेएवाई कार्यान्वित करने वाले राज्य/संघ राज्य क्षेत्र अपनी लागत पर एबी-पीएमजेएवाई के अनुरूप अपनी स्वास्थ्य सुरक्षा योजनाएं प्रचालित कर सकते हैं। इस व्यवस्था के तहत, राज्य/संघ राज्य क्षेत्र स्वास्थ्य लाभ पैकेजों, साझा आईटी मंच और पीएमजेएवाई के पैनलबद्ध अस्पताल नेटवर्क का उपयोग कर सकते हैं।
इस योजना का निधियन केंद्र और राज्य सरकारों के बीच साझा किया जाता है। पूर्वोत्तर राज्यों और हिमालयी राज्यों तथा विधानमंडल वाले संघ राज्य क्षेत्रों को छोड़कर, सभी राज्यों के लिए केंद्र और राज्य के योगदान का अनुपात 60:40 है। पूर्वोत्तर राज्य और हिमालयी राज्यों के लिए, यह अनुपात 90:10 है। ऐसे संघ राज्य क्षेत्र, जहां विधानमंडल नहीं है, प्रीमियम का केंद्रीय अंशदान 100% है।
19,506 करोड़ रुपए लागत की 1.57 करोड़ अस्पताल भर्तियों को एबी-पीएमजेएवाई के अंतर्गत प्राधिकृत किया गया है। इनमें कुछेक राज्यों/संघ राज्य क्षेत्रों द्वारा विस्तारित लाभार्थी आधार के अनुरूप उपयोग डाटा शामिल है। प्राधिकृत अस्पताल भर्ती का स्पेशलिटी-वार ब्यौरा अनुलग्नक में है। राज्य स्वास्थ्य स्कीमों से तुलना के लिए कोई डाटा उपलब्ध नहीं है।
संख्या और धनराशि के अनुसार अस्पताल भर्तियों का स्पेशलिटी-वार ब्यौरा
|
|
स्पेशलिटी
|
|
प्राधिकृत अस्पताल भर्ती 
|
|
प्राधिकृत अस्पताल भर्ती 
|
|
बर्न्स मैनेजमेंट
|
|
15655
|
|
67
|
|
कार्डियोलॉजी
|
|
296375
|
|
1479
|
|
कार्डियो-थोरासिस वैस्कुलर सर्जरी
|
|
84346
|
|
850
|
|
डायग्नोस्टिक्स
|
|
363905
|
|
96
|
|
इमरजेंसी रूम पैकेज्स
|
|
191487
|
|
108
|
|
जनरल सर्जरी
|
|
1716386
|
|
1707
|
|
इनफेक्टियस डिज़ीज
|
|
811679
|
|
214
|
|
इंटरवेंशनल न्यूरोरेडियोलॉजी
|
|
5778
|
|
44
|
|
मेडिकल मैनेजमेंट
|
|
3833011
|
|
2193
|
|
मेंटल डिसऑर्डर्स पैकेज्स
|
|
10682
|
|
9
|
|
मल्टीपल स्पेशलिटीज़
|
|
472516
|
|
2084
|
|
न्यू-नेटल केयर
|
|
229645
|
|
567
|
|
न्यूरोसर्जरी
|
|
87081
|
|
408
|
|
ऑब्सटेट्रिक्स एंड गायनेकोलॉजी
|
|
1154482
|
|
1124
|
|
ओंकोलॉजी
|
|
1024425
|
|
1674
|
|
ऑफ्थल्मोलॉजी
|
|
688016
|
|
544
|
|
ओरल एंड मैक्सीलोफेशियल सर्जरी
|
|
186839
|
|
62
|
|
ऑर्गन ट्रांसप्लांट्स
|
|
128
|
|
0.2
|
|
ऑर्थोपेडियक
|
|
569804
|
|
1546
|
|
ओथोरिनोलेरियंगोलॉजी 
|
|
115969
|
|
155
|
|
पेडियाट्रिक मेडिकल मैनेजमेंट
|
|
254738
|
|
480
|
|
पेडियाट्रिक सर्जरी
|
|
26919
|
|
91
|
|
प्लास्टिक एंड रिकंस्ट्रक्टिव सर्जरी
|
|
6997
|
|
22
|
|
पॉलीट्रामा
|
|
20519
|
|
79
|
|
अनस्पेसिफाइड सर्जिकल पैकेज्स
|
|
1381
|
|
3
|
|
यूरोलॉजी
|
|
356570
|
|
670
उप राष्ट्रपति सचिवालय
उपराष्ट्रपति ने नववर्ष-2021 की पूर्व संध्या पर देशवासियों को बधाई दी
उपराष्ट्रपति श्री एम. वेंकैया नायडू ने नववर्ष-2021 की पूर्व संध्या पर देशवासियों को बधाई दी है। उन्होंने अपने संदेश में कहा-
“नववर्ष 2021 के आगमन पर सभी देशवासियों को हार्दिक बधाई और शुभकामनाएं।
नये साल का हम सभी को इंतजार रहता है। यह हमारे भीतर नयी आशा औऱ प्रसन्नता का संचार करता है।
आइए वैश्विक महामारी के माध्यम से जीवन के कई सबक सिखाने वाले इस साल को अलविदा कहते हैं और आशा की भावना के साथ नए साल का स्वागत करते हैं।
आइए नए साल में इस महामारी को हराने का संकल्प लेकर प्रवेश करें। हम धैर्य और आत्मविश्वास के साथ एकजुट होकर इसकी चुनौतियों का सामना कर सकते हैं। कोरोना का टीका जल्द ही आने की उम्मीद है... हमें 2021 का नई ऊर्जा और उत्साह के साथ स्वागत करना चाहिए।
पिछले साल की तुलना में 2021 अधिक खुशहाली लाये। जैसे कि वैदिक ऋषियों ने दो हजार साल पहले प्रार्थना की थी, वैसे ही हम आशा करते हैं कि -हम शुभ समाचार सुनें, सुखद चीजें देखें और आने वाले वर्ष में अपना जीवन सार्थक और शांतिपूर्वक व्यतीत करें।
“भद्रं कर्णेभिः शृणुयाम देवा भद्रं पश्येमाक्षभिर्यजत्राः।
स्थिरैरङ्गैस्तुष्टुवाँसस्तनूभिर्व्यशेम देवहितं यदायुः।”
प्रधानमंत्री कार्यालय
प्रधानमंत्री ने यात्री उड़ान एमयू5735 के दुर्घटनाग्रस्त होने पर दुःख व्यक्त किया
प्रधानमंत्री श्री नरेन्द्र मोदी ने चीन के गुआंग्शी में 132 लोगों को ले जा रहे यात्री विमान एमयू5735 के दुर्घटनाग्रस्त होने पर गहरा दुःख व्यक्त किया है।
अपने एक ट्वीट में, प्रधानमंत्री ने कहा:
“चीन के गुआंग्शी में 132 लोगों के साथ यात्री उड़ान एमयू5735 के दुर्घटनाग्रस्त होने के बारे में जानकर स्तब्ध हूं और मुझे गहरा दुःख हुआ है। हमारी संवेदनाएं और प्रार्थनाएं इस दुर्घटना से प्रभावित लोगों और उनके परिवार के सदस्यों के साथ हैं।”
रक्षा मंत्रालय
भारतीय सेना ने विश्व पर्यावरण दिवस मनाया
भारतीय सेना ने सोमवार को दिल्ली कैंट के मानेकशॉ सेंटर में 'पर्यावरण संगोष्ठी' एवं 'प्रदर्शन सह प्रदर्शनी' का आयोजन करते हुए विश्व पर्यावरण दिवस मनाया। यह केंद्रीय समारोह भारतीय सेना के सभी सैन्य स्टेशनों में मई 2023 के तीसरे सप्ताह में पर्यावरण जागरूकता अभियानों एवं स्वच्छता अभियानों की एक श्रृंखला के समापन को चिह्नित करता है।
समारोह की अध्यक्षता भारतीय सेना के उपप्रमुख, लेफ्टिनेंट जनरल एमवी सुचिंद्र कुमार ने की और इसमें सेना के क्वार्टरमास्टर जनरल, लेफ्टिनेंट जनरल राजिंदर दीवान, नौसेना के सामग्री प्रमुख, वाइस एडमिरल संदीप नैथानी, प्रशासन प्रभारी एयर मार्शल आरके आनंद और तीनों सेनाओं तथा मुख्यालय एकीकृत रक्षा स्टाफ के अन्य वरिष्ठ अधिकारी भी शामिल हुए।
समारोह में 'ओलिव ग्रीन-डिफेंडिंग ग्रीन' नामक एक संगोष्ठी का भी आयोजन किया गया, जिसमें प्रख्यात पर्यावरणविदों ने अपशिष्ट प्रबंधन, पर्यावरण के लिए जीवन शैली, नेट ज़ीरो घरों और कार्यालयों जैसे महत्वपूर्ण पर्यावरणीय मुद्दों पर बातचीत की। इंदौर के ठोस अपशिष्ट प्रबंधन मॉडल के सुत्रधार श्री सैयद असद अली वारसी ने ‘सर्कुलर इकोनॉमी’ को प्राप्त करने के लिए ‘ठोस अपशिष्ट प्रबंधन’ के लिए एकीकृत दृष्टिकोण अपनाने वाली अपनी विशेषज्ञता और अनुभवों को साझा किया। एक अनुभवी आईएएस अधिकारी, डॉ ओपी अग्रवाल ने पर्यावरण के लिए जीवन शैली के अनुरूप व्यवहार करने एवं सांस्कृतिक परिवर्तन लाने की आवश्यकताओं पर स्पष्ट रूप से चर्चा किया। मेजर जनरल एसएस पाटिल, जिन्होंने उधमपुर सैन्य स्टेशन में 'जीरो वेस्ट टू लैंडफिल' अपशिष्ट प्रबंधन मॉडल की अवधारणा, योजना तैयार किया एवं उसका निष्पादन किया, उन्होंन अपनी सफलता की कहानी इस समारोह में साझा की। प्रख्यात पर्यावरणविद श्रीमती राधिका आनंद ने 'नेट जीरो होम्स एंड ऑफिस' को प्राप्त करने की दिशा में व्यावहारिक और सरल समाधान प्रस्तुत किया।
लेफ्टिनेंट जनरल एमवी सुचिंद्र कुमार ने अपने समापन भाषण में सभी लोगों से पर्यावरण के लिए एकसमान जीवन शैली अपनाने और पर्यावरण स्रोत से कचरे को अलग करने का आग्रह किया। उन्होंने डी-कार्बोनाइजेशन एवं सतत विकास की दिशा में भारतीय सेना द्वारा किए जा रहे निरंतर प्रोत्साहन का भी उल्लेख किया।
एक विषयगत 'डिस्प्ले कम प्रदर्शनी' में शहरी जीवन शैली में ग्रीन मैजिक - एनसीआर के स्वयंसेवी शहरी बागवानों में शहरी सीमाओं के अंतर्गत हरे-भरे स्थलों का निर्माण करने की अवधारणा का प्रदर्शन किया गया। एनटीपीसी ने हरित हाइड्रोजन एवं नवीकरणीय ऊर्जा प्रौद्योगिकियों का प्रदर्शन किया। इस प्रदर्शनी में नमामि गंगे परियोजना और हिमालय के पारिस्थितिक की पुनः स्थापना करने की दिशा में सेना के इको-टेरिटोरियल आर्मी बटालियन की कोशिशों को भी शामिल किया गया।
रेल मंत्रालय
भारतीय रेल ने इस त्योहार के मौसम के दौरान यात्रियों के लिए सुगम एवं आरामदायक यात्रा सुनिश्चित करने हेतु अतिरिक्त 32 विशेष सेवाओं को अधिसूचित किया
कुल 211 विशेष सेवाएं 2561 फेरे लगायेंगी - 179 विशेष सेवाओं को पहले अधिसूचित किया गया था
रेलवे मार्गों पर देशभर के प्रमुख स्थलों को जोड़ने के लिए विशेष ट्रेनें
इस त्योहार के मौसम में रेल यात्रियों की सुविधा और यात्रियों की अतिरिक्त भीड़ को कम करने हेतु भारतीय रेल इस साल छठ पूजा तक 211 विशेष ट्रेनों  की 2561 फेरे चला रहा है। रेलवे मार्गों पर दरभंगा, आजमगढ़, सहरसा, भागलपुर, मुजफ्फरपुर, फिरोजपुर, पटना, कटिहार और अमृतसर आदि जैसे देशभर के प्रमुख स्थलों को जोड़ने के लिए विशेष ट्रेनों की योजना बनाई गई है। भारतीय रेल ने इस त्योहार के मौसम के दौरान यात्रियों के लिए सुगम एवं आरामदायक यात्रा सुनिश्चित करने हेतु अतिरिक्त 32 विशेष सेवाओं को अधिसूचित किया है, जबकि 179 विशेष सेवाओं को पहले अधिसूचित किया गया था।

|
|
क्र.सं.
|
|
रेलवे
|
|
विशेष सेवा की कुल संख्या 
|
|
फेरों की कुल संख्या
|
|
1
|
|
सीआर
|
|
10
|
|
132
|
|
2
|
|
ईसीआर
|
|
10
|
|
176
|
|
3
|
|
ईसीओआर
|
|
6
|
|
94
|
|
4
|
|
ईआर
|
|
14
|
|
108
|
|
5
|
|
एनआर
|
|
44
|
|
367
|
|
6
|
|
एनसीआर
|
|
9
|
|
227
|
|
7
|
|
एनईआर
|
|
3
|
|
44
|
|
8
|
|
एनएफआर
|
|
4
|
|
64
|
|
9
|
|
एनडब्ल्यूआर
|
|
7
|
|
257
|
|
10
|
|
एसआर
|
|
11
|
|
56
|
|
11
|
|
एसईआर
|
|
4
|
|
22
|
|
12
|
|
एससीआर
|
|
35
|
|
271
|
|
13
|
|
एसडब्ल्यूआर
|
|
23
|
|
386
|
|
14
|
|
डब्ल्यूसीआर
|
|
7
|
|
26
|
|
15
|
|
डब्ल्यूआर
|
|
24
|
|
331
|
|
|
|
कुल योग
|
|
211
|
|
2561
सीटों को घेरने, अधिक किराया वसूली और दलाली गतिविधि आदि जैसे किसी भी तरह के कदाचार पर नजर रखी जा रही है। अनारक्षित डिब्बों में यात्रियों के व्यवस्थित प्रवेश के लिए आरपीएफ कर्मचारियों की देखरेख में टर्मिनस स्टेशनों पर कतार बनाकर भीड़ नियंत्रण के उपाय सुनिश्चित किए जा रहे हैं।
सूचना और प्रसारण मंत्रालय
लंदन पुस्तक मेले में भारतीय मंडप का उद्घाटन
सूचना और प्रसारण मंत्रालय में संयुक्त सचिव श्री विक्रम सहाय और महानिदेशक, प्रकाशन विभाग सुश्री साधना राउत ने कल लंदन पुस्तक मेले में भारतीय मंडप का उद्घाटन किया। यह पुस्तक मेला 12 से 14 मार्च तक लंदन ओलम्पिया में आयोजित किया जा रहा है।
भारतीय मंडप में महात्मा गांधी की 150वीं जयंती पर विशेष ध्यान दिया गया है। इसमें भारत की संस्कृति, इतिहास, लोकसाहित्य के अन्य विविध शीर्षकों के अलावा ‘कलेक्टिड वर्क्स ऑफ महात्मा गांधी’ के डिजिटल संस्करण का प्रदर्शन किया गया है। महात्मा गांधी के जीवन और काल के बारे में एक संवादात्मक डिजिटल मीडिया अनुभव, स्टेच्यू ऑफ यूनिटी और भारत की अन्य मुख्य उपलब्धियां भी इस मंडप में उपलब्ध हैं।
कलेक्टिड वर्क्स ऑफ महात्मा गांधी’ के प्रिंट और इलैक्ट्रॉनिक संस्करणों को तैयार करने के बारे में एक सेमिनार लंदन ओलम्पिया में आयोजित किया जायेगा। अपर महानिदेशक बीओसी श्री रविराम कृष्ण और लंदन में भारतीय उच्चायोग के वरिष्ठ अधिकारी भी इस अवसर पर उपस्थित थे।